钦定古今图书集成/明伦汇编/家范典/第084卷 > 《述志赋》〈并序〉隋·萧皇后
## 钦定古今图书集成/明伦汇编/家范典/第084卷 > 《述志赋》〈并序〉隋·萧皇后

帝每游幸，后未尝不随从。时后见帝失德，心知不可，不敢措言，因为《述志赋》以自寄焉。其词曰：

“承积善之馀庆，备箕帚于皇庭，恐修名之不立，时负
累于先灵，迺夙夜而匪懈，实寅惧于元冥，虽自强而
不息，亮愚蒙之多滞，思竭节于天衢，才追心而弗逮，
实庸薄之多幸，荷隆宠之嘉惠，赖天高而地厚，属王
道之昇平，均二仪之覆载，与日月而齐明，迺春生而
夏长，等品物而同荣。愿立志于恭俭，私自兢于诫盈，
孰有念于知足”，苟无希于滥名，惟至德之弘深，情不
迩于声色。感怀旧之馀恩，求故剑于宸极，叨不世之
殊盼，谬非才而奉职，何宠禄之逾分兮，抚胸襟而未
识，虽沐浴于恩光，内惭惶而累息，顾微躬之寡昧，思
令淑之良难，实不遑于启处，将何情而自安，若临深
而履薄，心战栗其如寒，夫居高而必“危，每处满而防
溢。知恣夸之非道，乃摄生于冲谧。嗟宠辱之易惊，尚
无为而抱一。履谦光而守志，且愿安乎容膝。”珠帘玉
箔之奇，金屋瑶台之美。虽时俗之崇丽，盖哲人之所
鄙。愧𫄨绤之不工，岂丝竹之喧耳。知道德之可尊，明
善恶之由己。屏嚣烦之俗虑，乃服膺于经史。综箴诫
以训心，观女图而作轨。遵古贤之令范，冀福禄之能
绥。时循躬而三省，觉今是而昨非。嗤黄老之捐思，信
为善之可依。慕周姒之遗风，美虞妃之圣则。仰先哲
之高才，慕至人之休德。质菲薄而难纵，心恬愉而去
惑。乃平生之耿介，实礼义之所遵。虽生质之不敏，庶
积行以成仁。惧达人之盖寡，谓何求而自陈。诚素志
之难“写，同绝笔”于《获麟》。